Document ID: /roh_data/filtered/fineweb-2-filterrobots_roh.jsonl.gz/50409

La pitschna baselgia da Sogn Pieder al pe da la Tuma Casté vala sco l’emprima baselgia parochiala da Domat. Construida è ella vegnida curt avant l’onn 800. Ma tgi avess pensà che questa baselgia fascheva ina giada part ad ina curt da paders e ch’ella n’è probablamain mai stada ina baselgia parochiala? E ch’ella è vegnida edifitgada là, nua ch’i deva avant ina curt signurila imposanta? Nua ch’ins purtava culaunas da perlas da l’Orient? Quai èn be in pèr da diversas scuvertas extraordinarias che la giuvna archeologa turitgaisa Lorena Burkhardt ha fatg cun analisar ils objects chattads sin l’areal da Sogn Pieder.
Vita e cretta sa profundescha en la grond’istorgia da quest lieu e raschuna da scuvertas raras e sensaziunalas dal temp medieval fin al temp baroc.